Gunnar L. Myhr

Gunnar Laurits Myhr (født 28. september 1940 på Skogn) er en norsk gårdbruker og politiker (H).

Han gikk Mære landbruksskole«Landbruksjubilanter samlet på Mære» – Trønder-Avisa (1. juli 2010), s. 37. og forvaltningslinjen ved Vinterlandbruksskolen.NTB (13. september 2000). «Gunnar Laurits Myhr 60 år 28. september». Mellom 1962 og 1973 var han forpakter og arbeidsformann ved Norges landbrukshøgskole. I 1973 ble han melkebonde på Mellom-Eggen på Skogn. Han har hatt flere verv i landbrukets organisasjoner, blant annet som leder i Skogn bondelag. 

Han var en tid formann i Levanger Senterungdom, senere formann i Nord-Trøndelag Senterungdom 1965–1967. Han var fortsatt medlem av Senterpartiet da han gikk inn i ungdomsarbeidet for norsk EF-medlemskap foran folkeavstemningen i 1972, men meldte seg senere inn i Høyre. Han var leder i interimsstyret for Europeisk Ungdom frem til stiftelsen våren 1973. Han har også vært leder i Europabevegelsen i Nord-Trøndelag og medlem av Høyres nasjonale EU-utvalg.

Myhr var medlem av Levanger kommunestyre 1983–2003, medlem av formannskapet 1985–1995 og 1999–2000 og Levangers varaordfører 1992–1993. Han var leder i Levanger Høyre 1982–1990 og 2004–2005. Myhr var medlem av Nord-Trøndelag fylkesting 1992–1999. I 1998 utfordret han Snorre Gundersen om ledervervet i Nord-Trøndelag Høyre, men tapte.

Myhr har også vært president i Levanger rotaryklubb 1992–1993.

 Referanser 

Kategori:Høyre-politikere i Nord-Trøndelag
Kategori:Lokalpolitikere i Levanger
Kategori:Norske bønder
Kategori:Norske agronomer
Kategori:Personer fra Levanger kommune